— Праграма візіту была складзена настолькі прафесійна і разнастайна, што кожная з бібліятэк здзівіла па-свойму. Вось хаця б спецыялізаваная бібліятэка медыцынскіх навук імя Спэнсара Эклза. У ёй створана лічбавая кніжніца “Mountain West”, змест якой выходзіць далёка за межы рэгіёну, а самі артыкулы датычаць самых розных галін ведаў. Cховішчы высокай шчыльнасці дазволілі вызваліць дадатковыя плошчы, на якіх размясціліся камфортные залы для групавых заняткаў студэнтаў, пакоі для маладых бацькоў, дзяцей і падлеткаў. Для зручнасці наведвальнікаў у чытальных залах стаяць велатрэнажоры, бегавыя дарожкі са спецыяльнымі паліцамі для чытання кніг падчас трэніровак. У гэтай жа бібліятэцы — інтэрактыўная банерная выстава, прысвечаная творчасці Шэкспіра, на якой можна даведацца пра 4 тыпы тэмпераменту на прыкладах шэкспіраўскіх герояў.